Υπουργική Απόφαση με την οποία θα διορίζεται ένα μέλος από κάθε οικογένεια στελεχών των Σωμάτων Ασφαλείας που έπεσαν κατά τη διάρκεια εκτέλεσης του καθήκοντος, υπέγραψε ο Διοικητικής Μεταρρύθμισης Κυριάκος Μητσοτάκης.ο κ. Μητσοτάκης υπέγραψε Απόφαση Κατανομής Προσωπικού στο Υπουργείο Δημόσιας Τάξης και Προστασίας του Πολίτη, ύστερα από πρόταση του αρμόδιου Υπουργού κ. Νίκου Δένδια.Από το 2006 μέχρι σήμερα έχουν υποβληθεί 24 αιτήματα στο Αρχηγείο της Ελληνικής Αστυνομίας από οικογένειες αστυνομικών και πυροσβεστών που πληρούν τις προϋποθέσεις.«Εντός των περιορισμένων δυνατοτήτων που έχουμε για προσλήψεις στο δμόσιο Τομέα, θεωρήσαμε υποχρέωσή μας να ικανοποιήσουμε πρωτίστως το χρόνιο αίτημα των οικογενειών θανόντων αστυνομικών και πυροσβεστών, που έπεσαν κατά τη διάρκεια εκτέλεσης του καθήκοντος, για το διορισμό ενός μέλους τους στο Δημόσιο. Η απόφασή μας αυτή είναι χρέος και ηθική οφειλή σε εκείνους που θυσίασαν τη ζωή τους προς όφελος της κοινωνίας και των πολιτών» τόνισε ο Κυριάκος Μητσοτάκης.ο υπουργός Δημόσιας Τάξης Νίκος Δένδιας ανέφερε ότι «με τη συγκεκριμένη απόφαση η Πολιτεία αποτίει τον ελάχιστο φόρο τιμής στη μνήμη των αστυνομικών και πυροσβεστών που έχασαν τη ζωή τους σε ώρα καθήκοντος».«Γνωρίζουμε πολύ καλά ότι δεν αρκεί η συγκεκριμένη ενέργεια προκειμένου να απαλύνει τον πόνο στις οικογένειες των πεσόντων. Είναι όμως μια ελάχιστη υποχρέωση της Πολιτείας και ένα χρέος της που παρέμενε σε εκκρεμότητα, το οποίο εκπληρώνεται. Μόνο ευγνωμοσύνη μπορούμε να αισθανόμαστε σήμερα απέναντι στους ένστολους που θυσίασαν τη ζωή τους, αλλά και προς τους συναδέλφους τους που κινδυνεύουν καθημερινά προς χάριν της πατρίδας και του κοινωνικού συνόλου» πρόσθεσε ο κ. Δένδιας.

Πηγή: Νewsdesk ΣΚΑΪ